Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1777

c) a létesítmény üzemeltetésébõl eredhetnek. 4.046. A feltételezett kezdeti események figyelembevételével kell a kutatóreaktor tervezési alapját meghatározni, külön figyelmet fordítva az alacsony teljesítményen és a reaktor leállított állapotában bekövetkezõ feltételezett kezdeti események meghatározására és elemzésére. 4.047. A tervezési alapba bevont kezdeti események körébõl kiszûrhetõk azok a telephelyen kívüli emberi tevékenységbõl származó események vagy természeti jelenségek, mely gyakorisága 10-7/év-nél kisebb, ha igazolható, hogy a veszélyforrás elég messze van és hatása ésszerûen nem várható a kutatóreaktorra. 4.048. Bármely kezdeti esemény bekövetkezésekor a kibocsátás útjában álló fizikai gátak közül legalább egynek sértetlennek kell maradnia, vagy igazolni kell, hogy a kibocsátás utjában álló gátak sérülése mellett is mindenkor teljesül a sugárvédelmi biztonsági célkitûzés. Az elemzésekben a kutatóreaktor rendszereinek az illetõ esemény következményeit leginkább korlátozó egyszeres meghibásodását vagy ugyanilyen hatású emberi hibát kell feltételezni. 4.049. A kutatóreaktort úgy kell megtervezni, hogy a feltételezett tervezési üzemzavarok elhárításához szükséges összes funkció a telephelyén rendelkezésre álljon. A biztonsági funkciót teljesítõ rendszerek, rendszerelemek megengedhetõ üzemképtelenségük idõkorlátjának megállapításakor figyelembe kell venni a leállított állapotú üzem során bekövetkezõ feltételezett kezdeti események elemzését. 4.2.5. A biztonság igazolása 4.2.5.1. Alapelvek 4.050. A tervezésre vonatkozó általános biztonsági követelmények teljesülését a kutatóreaktor tervezése, létesítése, üzembe helyezése és üzemeltetése folyamán értékelni és igazolni kell. A tervezés megfelelõ elvégzése érdekében a tervezõ-, elemzõ eszközöket, a bemenõ adatokat verifikálni és validálni kell. A verifikációt és validációt az elemzést, illetve a tervezést végrehajtó személytõl, munkacsoporttól független személynek, munkacsoportnak is el kell végeznie. 4.051. A biztonság igazolására szolgáló elemzéseket olymódon és olyan mélységben kell dokumentálni, hogy azok a kutatóreaktor teljes élettartama során megismételhetõk, független szakértõk által auditálhatók, szükség esetén felülvizsgálhatók és módosíthatók legyenek, illetve az azokban alkalmazott konzervativizmus mértéke és az elemzés alapján rendelkezésre álló tartalékok mértéke felülvizsgálható és újraértékelhetõ legyen. 4.052. A kutatóreaktor élettartama során minden, a biztonsági osztályba sorolt rendszereket, rendszerelemeket érintõ beavatkozás megfelelõségét, végrehajthatóságát biztonsági elemzéssel kell igazolni. 4.053. Az elemzést jól dokumentált, kipróbált és ellenõrizhetõ elemzési eszközökkel, módszerekkel és meghatározott, valósághû (reprezentatív) adatbázis alapján kell elvégezni. Az elemzési eszközöket a tényleges folyamatokkal, megfelelõ kísérlettel, vagy vizsgálati eredményekkel való összehasonlítás révén kell igazolni. Ha ez nem lehetséges, akkor más eltérõ számítási módszerekkel való összehasonlítás szükséges. 4.054. A biztonsági elemzéseknek ki kell terjedniük a reaktorra, a friss és kiégett üzemanyagok, valamint a radioaktív hulladékok és sugárforrások tárolóira, továbbá ezen létesítmények üzemeltetése vagy kiszolgálása során kialakuló, a tervezésnél figyelembe vett normál és üzemzavari állapotokra. 4.055. A várható üzemi események és az üzemzavarok elemzését konzervatív módon kell elvégezni, hogy biztosítva legyen a követelmények teljesülésének elegendõen nagy megbízhatósága. Igazolni kell, hogy:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes